Imaginació i enginy es donen cita a Burjassot en una nova vesprada de contacontes amb titelles
2025-07-24

El Saló d’Actes de la Casa de Cultura de Burjassot acollirà una nova vesprada gratuïta de contacontes dins de la programació anual d’animació lectora de l’Institut Municipal de Cultura i Joventut. La cita serà per als més xicotets de la casa i per a les seues famílies divendres que ve 29 de maig a les 18 hores.

Just en aqueix moment, la companyia d’Elisa M. Matallín posarà en escena una divertida història plena de vers, imaginació i enginy, “El Grúfalo”, basada en el clàssic però contemporani llibre, del mateix nom, de Julia Donalson.

Elisa posarà en escena, a través dels seus titelles, la història d’un simpàtic i divertit ratolí que s’endinsa sense por en el bosc on, amb gran imaginació i amb el seu amic el Grúfalo, aconseguirà sortejar totes les feres que es trobe.

Una vesprada de diversió, aventures i molta, molta imaginació.